《出城》
宋代·刘敞

简服谢车马，逍遥理轻策。平原草树美，百里见秋色。

稍知人境殊，似与嚣尘隔。悠悠出岫云，杳杳归林翮。

烦肠宽郁纡，远相俱幽寂。孤烟起晴缥，去水照心白。

所期尚皋壤，生事视耕植。适野非昔贤，于焉如有获。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。